2021. gada 10. janvārī

**Latvijas komandai sudrabs 52. FIL Eiropas čempionātā**

52. FIL Eiropas čempionāts, kas reizē bija ar Eberspacher Pasaules kausa sestais posms noslēdzās ar komandu stafeti sadarbībā ar BMW. Latviju komandu stafetē pārstāvēja Elīza Tīruma, Artūrs Dārznieks un Eiropas čempioni – Andris Šics/Juris Šics.

Latvijas komandai sudrabs 52. FIL Eiropas čempionātā un Eberspacher Pasaules kausa sestajā posmā. Latvijas komanda uzstādīja jaunu trases rekordu, ko Krievijas izlase tūliņ pēc tam lauza. Stafeti iesāka Elīza Tīruma, kura uzrādīja otro labāko laiku, finišējot 43.295 sekundēs, Artūram Dārzniekam trešais ātrākais brauciena rezultāts, bet brāļiem Šiciem ātrākais brauciens starp visiem sportistiem. Komandas braucienu kopsumma – 2:13.000 minūtes.

Eiropas čempioni – Krievijas komanda ar Tatjanu Ivanovu *(Tatyana Ivanova),* Semjonu Pavļičenko *(Semen Pavlichenko)* un duetu Kaškinu/Koršunovu *(Kashkin/Korshunov)* tās sastāvā[2:12.833], bet trešie – vācieši, kas Krievijas valstsvienībai piekāpās par 0.189 sekundēm.

ASV un Austrijas komandas tika diskvalificētas, jo gan Sammera Bričere *(Summer Britcher),* gan Madelaine Egle *(Madeleine Egle)* finišā netrāpīja pa “klapi”, kas liedz startēt nākamajam sportistam.

Pēc sacensībām visi sportisti, treneri un apkalpojošais personāls veiks COVID-19 testus, lai jau tālāk varētu doties uz Vācijas pilsētu Oberhofu, kur nākamajā nedēļas nogalē, 16. un 17. janvārī norisināsies Eberspacher Pasaules kausa septītais posms.

Latvijas Nacionālās kamaniņu sporta izlases stgartiem seko līdzi tiešraidē Helio un Shortcut kanālā Best4Sport TV.

Informāciju sagatavoja:

LKSF sabiedrisko attiecību speciāliste

Ieva Ose

Tel. 28266456